# data[].attributes.body
La Casa de la Vila ocupa dues cases adjacents conformant un espai en forma de L que s'obre a la plaça Vella, al costat de l'església. Les cases són del segle XVIII. En un dels portals, dins l'escut de la vila, pot llegir-se la data de 1775. Es van fer obres de reforma els anys 1844 i 1879, afegint-se uns frontons neoclàssics damunt les finestres del balcó principal.

# data[].attributes.body
El Museu Deu és un museu d'art situat a la vila del Vendrell, a Casa Palau Rabassó o Cal Rabassó, una casa senyorial de finals del s.XIX protegida com a bé cultural d'interès local. Va ser inaugurat l'any 1995 amb el fons d'art d'Antoni Deu Font, antic notari de la vila, que va reunir una heterogènia col·lecció d'art formada per més de 2800 peces que s'exposen al públic. El museu exhibeix una gran col·lecció d'art i artefactes, considerada una de les col·leccions d'art més important de Catalunya i un dels testimonis més importants del col·leccionisme català del segle XX.

# data[].attributes.body
La Fundació Apel·les Fenosa és un museu situat al carrer Major, 25. del Vendrell, més concretament en un edifici conegut com la Casa del Pardo, que té la funció de conservar i difondre la figura de l'escultor català Apel·les Fenosa (1899-1988).
El museu, inaugurat el 12 de juliol de 2002, està ubicat en un edifici del segle XVI d'estil renaixentista, el Museu va ser la casa taller estiuenca d'Apel·les Fenosa, qui la va adquirir el 1957. Les col·leccions inclouen una selecció de les escultures originals en terra i bronze, així com explicacions del procés de fosa d'aquestes. També disposa d'un jardí amb escultures de grans format, algunes de les més destacades de l'artista.

# data[].attributes.body
La casa museu Àngel Guimerà Es troba al Carrer de Santa Anna, 10.
La casa on Àngel Guimerà va viure gran part de la seva vida ha sigut reconvertida en un museu. Hi podem veure objectes quotidians del dramaturg, com el seu escriptori, i fer un recorregut per tota la seva obra.

Aquesta és la casa on va viure Àngel Guimerà (1845-1924), fill de pare del Vendrell i de mare canària, i on va iniciar la seva activitat poètica per triomfar després en el món teatral com a dramaturg. La casa pairal de la família Guimerà, adquirida pel besavi del poeta i dramaturg l'any 1778, va ser cedida a l'Ajuntament del Vendrell pels hereus de Guimerà el 1973.
Actualment, la casa és un museu modern que ofereix als visitants un recorregut per la vida i l'obra d'Àngel Guimerà de manera moderna i entenedora. S'hi poden veure, entre d'altres objectes, l'escriptori on va escriure obres com Mar i cel o Terra baixa.

# data[].attributes.attachment_caption
Primera foto feta a la Plaça Nova del Vendrell.

# data[].attributes.body
La Plaça Nova es un dels centres del Vendrell, es va obrir a l'any 1794 amb l'endrroc del sector de la muralla que donava cami dels molins.

# data[].attributes.body
Durant la segona meitat del segle XIX es va aixecar el campanar de l'Església Parroquial de Sant Salvador, al Vendrell. El capellà va decidir culminar la torre amb un panell de forma ecultòrica que va ser inaugurat el 6 d'agost de l'any 1784.

# data[].attributes.body
L'església parroquial del Vendrell es dedicada a Sant Salvador.
A finals del segle XVII la Vila del Vendrell havia fet una gran creixença en la població i un nou temple, en consonància amb l'augment i importància de la Vila.
Després del trasllat de l’ermita de Sant Salvador, es va construir una edificació del segle XV, que va ser substituïda completament entre els anys 1732 i 1739, amb un nou edifici d’estil Barroc.

# data[].attributes.body
La Casa del Portal del Pardo és l’edifici civil més antic conservat al Vendrell i, a la vegada, la seva història il·lustra l’esdevenir de la pròpia vila del Vendrell.

Dissabte 21 d’abril, a les 11:30 h, a la seu de la Fundació Apel·les Fenosa del Vendrell (c/ Major, 25), es presentarà el llibre Portal del Pardo, 500 anys, que ha estat editat per l’ Ajuntament del Vendrell, dins la col·lecció “L’Àngel Negre”, amb motiu de la Diada de Sant Jordi i per celebrar els cinc-cents anys de l’edifici.